Terrassa, 09 de juny de 2021

Sent les 21:20 hores comença la reunió de l’assemblea, de manera telemàtica, per tal de tractar els següents punts de l’ordre del dia:

* **Estat econòmic de l’AMPA**

S’informa que ja consta ingressada al compte de l’AMPA, la quantitat corresponent a la subvenció concedida per la Diputació així com els diners de les quotes que es paguen per finestreta.

Dels més de 9000 euros que hi ha en el compte a dia d’avui es tindran que descomptar l’última factura del psicòleg que fa les sessions de GAM, el casalet d’estiu, els serveis de protecció de dades, la reparació de l’ordinador de l’AMPA que s’ha hagut de posar un disc dur nou i les despeses de la festa de fi de curs. Malgrat tot, acabarem el curs amb un saldo positiu al compte.

Enguany per motius covid no hem pogut fer extraescolars, però comptem amb aquesta despesa de cara al curs vinent.

El balanç dels comptes s’adjuntaran al final de la present acta.

* **Aportació econòmica de l’AMPA a l’escola**

Des de l’escola no ens poden dir a que es destinarà la quantitat de 2.300 euros de l’aportació que els hi ha fet l’AMPA aquest curs i els hi demanem a veure si en el proper Consell Escolar poden concretar a que es destinaran aquests diners.

El professorat informa que a les sortides d’aquest any s’han mantingut els grups bombolla i això ha suposat una despesa mes elevada.

Una opció podria ser gastar el 2300 euros per a ajudar a pagar les despeses dels autocars dels viatges de fi de curs ja que aquest any, al mantenir els grups bombolla, s’han hagut de llogar mes autocars.

Si finalment s’utilitzen aquests diners per pagar a la empresa d’autocars, es tindria que fer factura a nom de l’AMPA.

* **Casalet d’estiu**

Malgrat ser una proposta sorgida de l’última reunió de Junta, la posada en marxa per primera vegada del casalet d’estiu, ha tingut una bona acollida.

Un parell de famílies que volien fer casalet i no havien pagat l’AMPA, al final no s’han apuntat per no haver de pagar les quotes.

El casalet s’està portant a terme per l’ Entitat Eina, després que ens presentés pressupost econòmic, tenint en compte el nombre de monitors necessaris per cada grup/classe, sempre atenent al nombre d’alumnes apuntats i les seves necessitats especials.

S’ha pogut oferir a tots els grups, assumint l’AMPA la major part del cost i cobrant a les famílies 60 euros per les dues setmanes de durada.

Em de tenir en compte que aquest any s’han mantingut els grups bombolla per classes, el que ha suposat un major nombre de monitors i en conseqüència un augment considerable del cost.

S’han apuntat un total de 28 alumnes i s’han contractat 10 monitors.

* **Subvenció diputació**

Els diners de la subvenció concedida per la Diputació ja han sigut ingressats al compte bancari de l’AMPA. Aquests diners, com ja s’havia parlat a l’anterior reunió, es destinaran a subvencionar una part del casalet d’estiu.

Es proposa de cara al proper curs, de fer una excursió dintre de la província de Barcelona, amb idea de convertir-la en sortida anual. Aquesta es faria en cap de setmana, i es parla de visitar el Cim de les Àligues.

Si es torna a convocar subvenció de la diputació tornaríem a presentar projecte amb continuïtat del ja aprovat.

* **Extraescolars**

La comissió de extraescolars s’ha posat en contacte amb l’Entitat Eina i de cara el curs vinent s’oferirà a les famílies la possibilitat de fer com a extraescolars: informàtica, multiesports, iniciació al hoquei, musicoteràpia, mondance pels mes petits i hip hop pels majors de 12 anys.

També es podrà fer teràpia amb gossos. Resta per concretar amb l’escola l’espai on es realitzaran cadascuna de les activitats

El preu de les extraescolars a pagar per les famílies serà de 12 euros, a excepció de multiesport que són 12,50 euros i teràpia amb gossos que costarà 37,50 euros.

Aquest any, per primer cop, s’oferirà als petits la possibilitat de fer hoquei, que servirà de cantera per l’equip dels grans, que actualment formen els alumnes de PFI.

L’oferta de extraescolars es passarà a les famílies a final de curs i la inscripció es farà del 1 al 20 de setembre ja que l’inici de les activitats es a l’octubre.

* **Festa fi de curs**

La festa de fi de curs sempre s’ha fet el primer divendres de juny abans que els nens comencessin horari reduït però aquest any com no poden participar els pares, per motius covid, es farà un esmorzar l’últim dia de classe, 22 de juny, mantenint els grups bombolla.

La Cap d’estudis va proposar fer un esmorzar mes saludable, substituint les coques de xocolata per fruita. Es parlarà amb ella per tal de fer una oferta una mica mes festiva i repartir entrepans de pernil i de formatge, així com un pica pica amb: fuet, patates, olives...

Les begudes, seran aigües i sucs pels petits i coca cola sense cafeïna i sense sucre pels grans, així com trinas.

Es compraran gots i plats de plàstic per que cada nen pugui tenir el seu pica pica individualitzat i celebraran la festa a cada classe.

S’han encarregat 109 entrepans per primària i 102 per FL, amb un cost de 85 cèntims per unitat.

* **Varis**

Des de Direcció han de fer arribar als pares que formen part del Consell Escolar, el document NOFC (normes organitzatives del funcionament del centre) i el PEC (projecte educatiu del centre) però, tot i que estiguin fets, falten les últimes revisions i això no s’aprovarà fins el proper Consell Escolar.

Finalitza la sessió a les 22:36 hores.

ASISTENTS

Yolanda Ortiz, Belen Padilla, Yesika, Juan Manuel Blanco, Melania Peñalver, Carmen Yuguero, sandra Carod, Anna Vallès y Nuria Romero

Signat Presidenta: Signat Secretària:

Anna Vallès Pont Sandra Carod